Η περιοχή του Γαλατά πολύ καλή, κοντά στα Χανιά (10 λεπτά με το αυτοκίνητο) και κοντά σε παραλία (3 λεπτά με το αμάξι). Σχετικά κοντά υπήρχαν mini market. Εξαιρετικός ο χώρος, προσεγμένος, ιδανικός για παιδιά, μακριά από τη φασαρία της πόλης. Ωραία και η πίσω αυλή με την παιδική χαρά. Μείναμε 2 ζευγάρια με παιδιά, 3 και 6 ετών, και ο χώρος ήταν αρκετός και για τις 2 οικογένειες, καθώς καθένας είχε το δωμάτιό του και το μπάνιο του. Μας άρεσε και το καλωσόρισμα με τη ρακή. Η κουζίνα πλήρως εξοπλισμένη και με συσκευές και με σκεύη. Τα δωμάτια ευρύχωρα, με ντουλάπες και δροσερά. Θα το προτιμήσουμε και την επόμενη φορά που θα επισκεφθούμε τα Χανιά.